IIT कानपुर के सीनियर साइंटिस्ट बोले- मई से रोजाना आ सकते हैं 20 हजार केस
India Coronavirus Outbreak Latest Updates/Corona COVID 19 Cases In Maharashtra Karnataka, Rajasthan and Uttarakhand Latest Today News On Dainik Bhaskar देश में साढे 6 महीने बाद कोरोना के नए मामले 5 हजार से ज्यादा आए हैं। बुधवार को 5,335 नए मामले मिले, जबकि 13 लोगों की मौत हुई। इससे पहले 22 सितंबर को 5,383 मामले सामने आए थे।
देश में साढे़ 6 महीने बाद कोरोना के नए मामले 5 हजार से ज्यादा आए हैं। बुधवार को 5,335 नए मामले मिले, जबकि 13 लोगों की मौत हुई। इससे पहले 22 सितंबर को 5,383 मामले सामने आए थे। बुधवार को 2,826 लोग इस बीमारी से ठीक भी हुए। फिलहाल देश में 25,587 एक्टिव केस हैं। ये 9 अक्टूबर के बाद सबसे ज्यादा हैं। तब 25,488 लोगों का इलाज चल रहा था।
IIT कानपुर के वरिष्ठ वैज्ञानिक प्रो. मणींद्र अग्रवाल ने कहा कि देश में बढ़ रहे कोरोना संक्रमण से डरने की जरूरत नहीं है। यह सामान्य खांसी-जुकाम की तरह रहेगा। अभी बढ़ रहे कोरोना के आंकड़े सिर्फ संख्या हैं। इतनी बड़ी आबादी में 30 या 40 केस मिलना गंभीर बात नहीं है, लेकिन देश में मई से रोजाना 20 हजार तक केस आ सकते हैं। पूरी खबर यहां पढ़ें...
कोविड मैनेजमेंट को लेकर केंद्र की मीटिंग 
देश में बढ़ते कोरोना मामलों के बीच बुधवार को गवर्नमेंट इम्पावर्ड ग्रुप वन की मीटिंग हुई। इस मीटिंग में कोविड मैनेजमेंट को लेकर चर्चा की गई। अध्यक्षता डॉ. वीके पॉल ने की। सरकार ने मई 2020 में कोरोना वायरस से निपटने के लिए 6 इम्पावर्ड ग्रुप बनाए थे। इनमें सरकार के 50 से ज्यादा सीनियर अधिकारी शामिल थे। मई 2021 में इन ग्रुप्स की संख्या बढ़ाकर 10 कर दी गई थी।
मार्च के मुकाबले अप्रैल में तेजी से बढ़ रहे केस
कोरोना के डेली केस में इजाफा तेज हो गया है। फिलहाल पॉजिटिविटी रेट 3.32% है। मार्च के 31 दिनाें में कोरोना के 31,902 केस सामने आए थे। इसके मुकाबले अप्रैल के 5 दिनों में ही 20,273 नए केस मिल चुके हैं। ये मार्च के कुल नए केस का 63.5% है।
अगर औसत देखें तो मार्च में रोजाना औसतन 1 हजार नए केस मिले थे, जबकि अप्रैल में रोजाना औसतन 4 हजार मामले आ रहे हैं। अगर संक्रमण दर यही रही तो अप्रैल में 1.20 लाख नए मामले आने की आशंका है। हालांकि रोजाना जिस हिसाब से नए केस बढ़ रहे हैं, उसके मुताबिक अप्रैल के कुल केस इससे ज्यादा हो सकते हैं।
टॉप-5 राज्यों में दो-तिहाई नए केस, केरल सबसे आगे
देश में मंगलवार को मिले 5,335 नए केस में से 3,730 सिर्फ 5 राज्यों में मिले हैं। इनमें केरल सबसे आगे है। यहां करीब 2 हजार नए केस मिले हैं। इसके बाद महाराष्ट्र में 569, दिल्ली में 509, हिमाचल प्रदेश में 389 और गुजरात में 351 केस सामने आए हैं।
केरल: यहां 1,912 नए केस मिले हैं, 500 लोग ठीक हुए हैं और 1,404 लोगों का इलाज चल रहा है। मंगलवार को भी केरल में 1,025 नए केस दर्ज किए गए थे। इससे पहले 22 सितंबर को 2300 मामले सामने आए थे।
महाराष्ट्र: यहां बीते दिन 569 नए केस मिले हैं, 485 लोग ठीक हुए जबकि 2 लोगों की मौत हुई। मंगलवार को यहां 711 नए केस मिले थे। यहां पॉजिटिविटी रेट 6.32% है।
दिल्ली: यहां बुधवार को 509 नए मामले सामने आए, 424 लोग इस बीमारी से ठीक हुए। एक्टिव केस 1,795 हो गए हैं। यहां पॉजिटिविटी रेट 26.54% है।
हिमाचल प्रदेश: यहां बुधवार को 389 नए केस सामने आए हैं, जबकि 177 लोग ठीक हुए हैं। फिलहाल राज्य में 212 एक्टिव केस हैं। यहां पॉजिटिविटी रेट 8.22% हो गया है।
गुजरात: यहां 351 नए केस मिले हैं, 1 व्यक्ति की मौत हुई है और 395 लोग ठीक हुए हैं। मंगलवार को यहां 324 नए केस मिले थे। यहां पॉजिटिविटी रेट 1.76% है।
छत्तीसगढ़ में कोरोना के 59 नए मरीज मिले:अब एक्टिव केस 238
छत्तीसगढ़ में पिछले 24 घंटे में 59 नए मरीज मिले हैं। इसके बाद एक्टिव मरीजों की संख्या 238 हो गई है। रायपुर में सबसे ज्यादा 64 एक्टिव केस हैं। जबकि बिलासपुर में 34 और दुर्ग में 32 एक्टिव मरीज हो गए हैं। पूरी खबर यहां पढ़ें...
झारखंड के शिक्षा मंत्री जगरनाथ महतो का निधन; कोरोना के बाद फेफड़े ट्रांसप्लांट हुए थे
झारखंड के शिक्षा मंत्री जगरनाथ महतो का गुरुवार निधन हो गया। चेन्नई के अस्पताल में इलाज के दौरान उन्होंने अंतिम सांस ली। 2020 में उन्हें कोरोना हुआ था। इन्फेक्शन इतना बढ़ गया था कि उनके फेफड़े का ट्रांसप्लांट करना पड़ा था। उसके बाद से वो बीमार चल रहे थे। वे गिरिडीह के डुमरी से विधायक थे। पूरी खबर यहां पढ़ें...
बिहार में 24 घंटे में कोरोना के 21 केस, अकेले पटना से 18; एक डॉक्टर भी संक्रमित
बिहार में कोरोना और स्वाइन फ्लू के केस बढ़ने लगे हैं। बुधवार को कोरोना के 21 नए मरीज मिले हैं। इनमें से 18 पटना के हैं। पीएमसीएच के एक डॉक्टर और गर्दनीबाग अस्पताल की एक नर्स भी संक्रमित हुई है। पूरी खबर यहां पढ़ें...
राजस्थान के 98 फीसदी लोगों में काेराेना की एंटीबॉडी:7 महीने बाद एक साथ 60 केस
राज्य में कोविड के बढ़ते केस के बीच राहत की खबर है। प्रदेश में करीब दो माह पहले किए गए सीरो सर्वे की रिपोर्ट की रिपोर्ट आ गई है, जिसमें लोगों में कोरोना से लड़ने वाली एंटीबॉडी का अच्छा लेवल मिला है। सर्वे की रिपोर्ट देखकर एक्सपर्ट्स बता रहे है कि इतनी एंटीबॉडी मिलना एक अच्छा संकेत है। पूरी खबर यहां पढ़ें...
